CELEX: 22008D0085
Language: mt
Date: 2008-07-04 00:00:00
Title: Deċiżjoni tal-Kumitat Konġunt taż-ŻEE Nru 85/2008 ta' l- 4 ta' Lulju 2008 li temenda l-Anness XIII (Trasport) tal-Ftehim dwar iż-ŻEE

23.10.2008   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 280/20
               
            DEĊIŻJONI TAL-KUMITAT KONĠUNT TAŻ-ŻEE
      Nru 85/2008
      ta' l-4 ta' Lulju 2008
      li temenda l-Anness XIII (Trasport) tal-Ftehim dwar iż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, minn hawn “il quddiem imsejjaħ il-Ftehim”, u b'mod partikolari l-Artikolu 98 tiegħu,
      Billi:
      
                  (1)
               
               
                  L-Anness XIII tal-Ftehim ġie emendat bid-Deċiżjoni tal-Kumitat Konġunt taż-ŻEE Nru 72/2008 tas-6 ta' Ġunju 2008 (1).
               
            
                  (2)
               
               
                  Ir-Regolament (KE) Nru 1370/2007 tal-Parlament Ewropew u tal-Kunsill tat-23 ta' Ottubru 2007 dwar servizzi pubbliċi tat-trasport tal-passiġġieri bil-ferrovija u bit-triq u li jħassar ir-Regolamenti tal-Kunsill (KEE) Nri 1191/69 u 1107/70 (2) għandu jiġi inkorporat fil-ftehim.
               
            
                  (3)
               
               
                  Ir-Regolament (KE) Nru 1370/2007 jħassar ir-Regolament tal-Kunsill (KEE) Nru 1107/70 (3) li hu inkorporat fil-Ftehim u li konsegwentement għandu jitħassar skond il-Ftehim,
               
            
                  (4)
               
               
                  Ir-Regolament tal-Kunsill (KEE) Nru 1191/69 (4), li għandu jiġi inkorporat fil-Ftehim, huwa mħassar bir-Regolament (KE) Nru 1370/2007, filwaqt li d-dispożizzjonijiet tiegħu jibqgħu japplikaw għal servizzi ta' ġarr ta' merkanzija għal perjodu ta' tliet snin wara d-dħul fis-seħħ tar-Regolament (KE) Nru 1370/2007,
               
            IDDEĊIEDA DAN LI ĠEJ:
      Artikolu 1
      L-Anness XIII tal-Ftehim għandu jiġi emendat kif ġej:
      
                  (1)
               
               
                  Il-punt li ġej għandu jiddaħhal wara punt 4 (Regolament tal-Kunsill (KEE) Nru 1191/69):
                  
                              “4a.
                           
                           
                              
                                 32007 R 1370: Ir-Regolament (KE) Nru 1370/2007 tal-Parlament Ewropew u tal-Kunsill tat-23 ta' Ottubru 2007 dwar servizzi pubbliċi tat-trasport tal-passiġġieri bil-ferrovija u bit-triq u li jħassar ir-Regolamenti tal-Kunsill (KEE) Nri 1191/69 u 1107/70 (ĠU L 315, 3.12.2007, p.1)”.
                           
                        
            
                  (2)
               
               
                  Dan li ġej għandu jiżdied fil-punt 4 (Regolament tal-Kunsill (KEE) Nru 1191/69):
                  “Id-dispożizzjonijiet tar-Regolament għandhom, għall-finijiet ta' dan il-Ftehim, jinqraw bl-adattamenti li ġejjin:
                  Skond l-Artikolu 10(1) tar-Regolament (KE) Nru 1370/2007, dan ir-Regolament huwa mħassar. Id-dispożizzjonijiet tiegħu għandhom madankollu jkomplu japplikaw għal servizzi tat-trasport tal-merkanzija għal perijodu ta' tliet snin wara d-dħul fis-seħħ tar-Regolament (KE) Nru 1370/2007.”,
               
            
                  (3)
               
               
                  It-test ta' punt 11 (ir-Regolament tal-Kunsill (KEE) Nru 1107/70) għandu jitħassar.
               
            
                  (4)
               
               
                  Il-kliem “L-Artikolu 19 tar-Regolament (KEE) Nru 1191/69”, fil-paragrafu II tal-adattazzjonijiet settorjali u t-test tal-punt 4 (Regolament tal-Kunsill (KEE) Nru 1191/69) għandu jitħassar b'effett mit-3 ta' Diċembru 2012.
               
            Artikolu 2
      It-testi tar-Regolament (KE) Nru 1370/2007 fil-lingwa Iżlandiża u dik Norveġiża, li jiġu pubblikati fis-Suppliment ŻEE ta' Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fil-5 ta' Lulju 2008, sakemm ikunu ġew magħmula n-notifiki kollha taħt l-Artikolu 103(1) tal-Ftehim għall-Kumitat Konġunt taż-ŻEE (*).
      Artikolu 4
      Din id-Deċiżjoni għandha tkun ippubblikata fis-Sezzjoni ŻEE u fis-Suppliment ŻEE ta' Il-Ġurnal Uffiċjali tal-Unjoni Ewropea.
      
         Magħmula fi Brussell, 4 ta’ Lulju 2008.
         
            
               Għall-Kumitat Konġunt taż-ŻEE
            
            
               Il-President
            
            H. S. H. Prinz Nikolaus von LIECHTENSTEIN
         
      
      
         (1)  ĠU L 257, 25.9.2008, p. 36.
      
         (2)  ĠU L 315, 3.12.2007, p. 1.
      
         (3)  ĠU L 130, 15.6.1970, p. 1.
      
         (4)  ĠU L 156, 28.6.1969, p. 1.
      
         (*)  Ir-rekwiżiti kostituzzjonali huma indikati.